काठमाडौं- सात वर्ष अघि फिल्म ‘स्वर’बाट फिल्मी अभिनयमा डेब्यु गरेकी अभिनेत्री केकी अधिकारीले झण्डै दर्जन फिल्ममा अभिनय गरेपछि भूमिका परिवर्तन गरेकी छिन् । अभिनयमार्फत् दर्शकको मन जित्दै आएकी केकीले सोमबारबाट निर्माताको रुपमा पनि दर्शकमाझ आउने घोषणा गरेकी छिन् । जुनकिरी आर्टस्को ब्यानरमा फिल्म ‘कोहलपुर एक्सप्रेस’ शीर्षकको फिल्म घोषणा गर्दै केकीले आफूलाई फरक भूमिकामा समेत प्रस्तुत गर्न लागेकी हुन् ।
